« Tamurt-nneɣ tesri tiṛmisin ara iḍemnen azal yernan n tidet, ad smersent yernu ad fkent azal i tsugrin tiɣelnawin », ɣef wakken ay d-yenna uneɣlaf-a mi yerẓem usarag amnaḍan n tgemma umi semman « Constantine Disrupt », am wakken ay d-iwekked dakken abrid ayiwnan i uslelli n tmurt seg umaduf apitṛulan netta d amahil i « useɣnew n umḍan ameqqran n teṛmisin ara d-yesɣenwen tibuɣar yernu ad yili waya d taẓeḍḍawt yettemyessmaden n tgemma, tiṛmisin d temẓermisin ».
« Ayen ara yallen deg useɣnew n tgemma d akatar aglugnan, asenduq n usidrem d wakaten inewsiyen isebɣasen », ɣef wakken ay d-yerna Yacine El Mahdi Oualid.
Yesmekti-d daɣ dakken tadamsa n tmussni tella-d d « agellus umasan n wahil n unabaḍ », yernu yenna-d dakken yessefk ad d-ilint tsemmeskal d tixatarin i uqabel n yicqirrwen imeqqranen ay tettqabal tmurt.
Yerna-d dakken, i lmend n useɣnew n tmudemt tadamsant, tessefk tukkit taẓwarant, tadbelt tumḍint d tdamsa yettwassinḍen, am wakken ay yessefk daɣ tettwamed teɣbalut talsant d yinadiyen yettwasemlen deg tesdawiyin tiɣelnawin.
kab_Latn kab_Latn kab_Latn kab_Latn